
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/461/29.11.2006 

	
	
	


A  V  I  Z

asupra proiectului de Lege privind aprobarea Ordonanţei de urgenţă a Guvernului nr. 66/2006 pentru modificarea alin. (3) al art. 851 din Ordonanţa de urgenţă a Guvernului nr. 51/1998 privind valorificarea unor active ale statului, Camera Deputaţilor fiind Cameră decizională (PLx 843/13.11.2006)

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă cu proiectul de Lege privind aprobarea Ordonanţei de urgenţă a Guvernului nr. 66/2006 pentru modificarea alin. (3) al art. 851 din Ordonanţa de urgenţă a Guvernului nr. 51/1998 privind valorificarea unor active ale statului, Camera Deputaţilor fiind Cameră decizională.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege  în şedinţa din 29 noiembrie 2006.


            Proiectul de lege vizează modificarea alin. (3) al art. 851 din Ordonanţa de urgenţă a Guvernului nr. 51/1998 privind valorificarea unor active ale statului, republicată, cu modificările şi completările ulterioare, intervenţia legislativă constând în prorogarea termenului în cadrul căruia apelul şi recursul suspendă de drept executarea silită a hotărârilor judecătoreşti pronunţate în litigiile îndreptate împotriva AVAS, iar formularea acţiunii în anulare împotriva hotărârilor arbitrale în litigiile prevăzute la alin. (1) al art. 851 suspendă de drept executarea sentinţei arbitrare până la data soluţionării irevocabile a acţiunii în anulare, de la data de 30 iunie 2006 inclusiv, la 31 martie 2007 inclusiv.
            Senatul a adoptat proiectul de lege în şedinţa din 8 noiembrie 2006.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi aprobarea proiectului de lege, în forma adoptată de Senat.
                 PREŞEDINTE,

      Mihai Tudose

         SECRETAR,





         Cornel Popa
                                                                                                                       










                        Consilier 









        Alina Hodivoianu 

